
Kasutuslubade väljastamine 
1.ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid: 
1.1. 11.06.2014 a Tallinna mnt 32 kinnistu omanikelt rekonstrueeritud kahe otsaseintega korterelamule kasutusloa väljastamise taotlus koos ehitamise tehniliste dokumentide, kooskõlastatud projekti ning riigilõivu maksekorraldusega ((linnavalitsuse dokumendiregistri nr 5875/1-16). 
        17.06.2014 oli ehitise omanike esindajale edastatud ehitise ülevaatuse akt ülevaatusse kaasatud pädevate isikute nimekirjaga, kes kasutusloa väljastamiseks peavad väljendama nende ehitiste kohta arvamust. 03.07.2014 ülevaatuseks kaasatud pädevate isikute allkirjadega (nõusolekutega) ehitise ülevaatuse akt on tagastatud ehitusjärelevalve osakonnale.
1.2. 26.05.2014 a Uusküla tn 9 kinnistu omanikelt rekonstrueeritud kahe otsaseintega  korterelamule kasutusloa väljastamise taotlus koos ehitamise tehniliste dokumentide, kooskõlastatud projekti ning riigilõivu maksekorraldusega ((linnavalitsuse dokumendiregistri nr 5148/1-16). 
         28.05.2014 oli ehitise omanike esindajale edastatud ehitise ülevaatuse akt ülevaatusse kaasatud pädevate isikute nimekirjaga, kes kasutusloa väljastamiseks peavad väljendama nende ehitiste kohta arvamust. 09.06.2014 ülevaatuseks kaasatud pädevate isikute allkirjadega (nõusolekutega) ehitise ülevaatuse akt on tagastatud ehitusjärelevalve osakonnale.
Ehitusseaduse §33 lõike 4 alusel on teostatud ehitiste ülevaatus ja nõuetele vastavuse kontroll. Ehitiste ülevaatuse teostas  ALPA ehitusjärelevalve osakonna vanemspetsialist. Ehitise ülevaatusest võtsid osa: ehitise omaniku esindaja, omanikujäreleva teostaja, ehitustöövõtja. Ehitiste ülevaatusest osavõtjad kinnitavad, et ülevaatuseks esitatud ehitis vastab ehitistele ettenähtud nõuetele ja ehitist võib kasutada vastavalt kavandatud kasutamise otstarbele. Seega, kasutusloa andmiseks takistusi ei ole. 
2.  ÕIGUSLIKUD ALUSED

2.1. Ehitusseaduse § 32 lõike 1 kohaselt ehitise kasutusluba on kohaliku omavalitsuse või riigi     nõusolek, et valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele.

2.2  Narva linna ehitusmääruse § 27 lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3. OTSUS
Väljastada kasutusload alljärgnevatel aadressidel:
3.1. Tallinna mnt 32  korterelamule rekonstrueeritud kahe otsaseintega;
3.2. Uusküla tn 9 korterelamule rekonstrueeritud kahe otsaseintega.

4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

